OpenLLM-France/wikimedia huggingface dataset:
# Atorvastatina

L'atorvastatina és un medicament (concretament una estatina) que s'utilitza per prevenir malalties cardiovasculars en persones amb alt risc i tractar nivells anormals de lípids (sobretot la hipercolesterolèmia). Per a la prevenció de malalties cardiovasculars, les estatines són un tractament de primera línia. Es pren per via oral.
Els efectes secundaris més comuns són dolor articular, diarrea, acidesa, nàusees i dolors musculars. Els efectes secundaris greus poden incloure rabdomiòlisi, problemes hepàtics i diabetis. L'ús durant l'embaràs pot perjudicar al nadó Com totes les estatines, l'atorvastatina funciona inhibint la HMG-CoA reductasa, un enzim que es troba al fetge i que té un paper important en la producció de colesterol.
L'atorvastatina va ser patentada el 1986 i aprovada per a ús mèdic als Estats Units el 1996. Està disponible com a medicament genèric i és relativament econòmic. Comercialitzat a Espanya com a EFG, Cardyl, Prevencor, Zarator. El 2017, va ser el segon medicament més prescrit als Estats Units, amb més de 104 milions de receptes.

## Referències

* 1 2 3 4 5 6 7 8 9 «Atorvastatin Calcium Monograph for Professionals». AHFS.
* ↑ Fischer, Jnos; Ganellin, C. Robin. Analogue-based Drug Discovery. John Wiley & Sons, 2006, p. 473. ISBN 9783527607495.
* ↑ Hitchings, Andrew; Lonsdale, Dagan; Burrage, Daniel; Baker, Emma. The Top 100 Drugs e-book: Clinical Pharmacology and Practical Prescribing. Elsevier Health Sciences, 2014, p. 197. ISBN 978-0-7020-5515-7.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2020.
* ↑ «The Top 300 of 2020».
* ↑ «Atorvastatin - Drug Usage Statistics», 23-12-2019.
# Atoposàurids

Els atoposàurids (Atoposauridae) constitueixen una família d'arcosaures similars als cocodrils. S'han trobat restes fòssils dels membres d'aquesta família a França, Espanya, Portugal, Alemanya, Regne Unit, Estats Units i Tailàndia.

## Classificació
### Filogènia

Cladograma modificat de Buscalioni i Sanz (1988) i Buscalioni and Sanz (1990):
| Atoposauridae | Alligatorium Alligatorellus Atoposaurus Montsecosuchus Theriosuchus |

## Referències

* 1 2 Buscalioni, Angela D; Jose Luis Sanz «Phylogenetic Relationships of the Atoposauridae (Archosauria, Crocodylomorpha)». Historical Biology. Harwood Academic Publishers Inc., vol. I, 1988, pàg. 233–250 [Consulta: 5 setembre 2008].
* ↑ Buscalioni, A. D.; and Sanz, J. L. «Montsecosuchus depereti (Crocodylomorpha, Atoposauridae), new denomination for Alligatorium depereti Vidal, 1915 (Early Cretaceous, Spain): Redescription and phylogenetic relationships». Journal of Vertebrate Paleontology, vol. 10, 2, 1990, pàg. 244-254.
# Baiyankamys habbema

Baiyankamys habbema és una espècie de mamífer rosegador de la família dels múrids. És endèmic d'Indonèsia, on viu a altituds d'entre 2.800 i 3.600 msnm. El seu hàbitat natural són les zones humides subalpines. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, habbema, es refereix al llac Habbema.

## Referències

* ↑ Gerrie, R.; Kennerley, R. Baiyankamys habbema. UICN 2017. Llista Vermella d'espècies amenaçades de la UICN, edició 2017, consultada el 23 desembre 2017.
* ↑ Entrada «Baiyankamys» d'Animalia (en anglès).
# Serrall de la Cova

El Serrall de la Cova és una serra situada entre els municipis de Vallclara i Vimbodí i Poblet, a la comarca de la Conca de Barberà, amb una elevació màxima de 634 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Riocavado de la Sierra

Riocavado de la Sierra és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 78 | 76 | 64 | 71 |
# Panteó Arquer i Morató

El Panteó Arquer i Morató és una obra eclèctica de Cardedeu (Vallès Oriental) inclosa a l'Inventari del Patrimoni Arquitectònic de Catalunya.

## Descripció

El panteó s'alça sobre un espai quadrangular i és fet en pedra granítica, de grans blocs. La coberta és a quatre vessants. La part d'accés al panteó està composta de dues columnes que reposen sobre grans basaments i a sobre d'ells un arc de mig punt. Sobre la coberta hi ha una creu de pedra. A la part posterior hi ha una finestra d'ull bou.
L'interior és un petit espai en marbre amb les tombes a cada costat i un Crist al front. Inscripció a l'interior.

## Història

A la llinda de la porta d'entrada hi ha la inscripció de la família a la qual pertany el panteó; Arquer i Morató, Vda. Diviu.
Fou construïda per la família E. Riviol Cals; el desembre de 1926, s'encarregà el projecte i es va construir el 1927.

## Referències

* 1 2 3 4 «Panteó Arquer i Morató». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juny 2020].
# PID

PID té els següents significats:
* Proporcional integral derivatiu, un sistema de control de regulació automàtica.
* Identificador de procés, un nombre enter utilitzat en computació per identificar processos de forma unívoca.
# Boucles de la Mayenne 2014

ElS Boucles de la Mayenne 2014, 40a edició dels Boucles de la Mayenne, es disputà entre el 4 i el 8 de juny de 2014 sobre un recorregut de 558,5 km repartits entre tres etapes i un pròleg, amb inici i final a Laval. La cursa formava part del calendari de l'UCI Europa Tour 2014, amb una categoria 2.1.
El vencedor final fou el francès Stéphane Rossetto (BigMat-Auber 93) gràcies al marge obtingut en la segona etapa. Rere seu finalitzaren Brice Feillu (Bretagne-Séché Environnement) i Mike Teunissen (Rabobank Development), vencedor d'una etapa i de la classificació dels joves. Tom Van Asbroeck (Topsport Vlaanderen-Baloise) guanyà la classificació per punts, Thomas Vaubourzeix (La Pomme Marseille 13) la de la muntanya, Anthony Delaplace (Bretagne-Séché Environnement) la de les metes volants i el Bretagne-Séché Environnement la classificació per equips.

## Equips

L'organització convidà a prendre part en la cursa a tres equips World Tour, quatre equips continentals professionals i tretze equips continentals:

### equips World Tour

    AG2R La Mondiale, Team Europcar, FDJ

### equips continentals professionals

    Bretagne-Séché Environnement, Cofidis, Topsport Vlaanderen-Baloise, Wanty-Groupe Gobert

### equips continentals

    An Post-ChainReaction, BigMat-Auber 93, BKCP-Powerplus, Ecuador, Euskadi, La Pomme Marseille 13, Marchiol Emisfero, Nankang-Fondriest, Rabobank Development, Roubaix Lille Métropole, Veranclassic-Doltcini, Vorarlberg, Wallonie-Bruxelles

## Etapes

| Etapa | Data | Recorregut | Km | Vencedor d'etapa | Líder de la general |
| Pr. | 5 de juny | Laval - Laval | 4,5 | Jimmy Engoulvent (FRA) | Jimmy Engoulvent (FRA) |
| 1a | 6 de juny | Saint-Berthevin - Bonchamp-lès-Laval | 198 | Armindo Fonseca (FRA) | Mike Teunissen (NED) |
| 2a | 7 de juny | Jublains - Hambers | 184 | Eliot Lietaer (BEL) | Stéphane Rossetto (FRA) |
| 3a | 8 de juny | Le Horps - Laval | 172 | Yohann Gène (FRA) | Stéphane Rossetto (FRA) |

## Classificació final

| | Ciclista | Equip | Temps |
| 1 | Stéphane Rossetto (FRA) | BigMat-Auber 93 | 13h 31' 17" |
| 2 | Brice Feillu (FRA) | Bretagne-Séché Environnement | + 7" |
| 3 | Mike Teunissen (NED) | Rabobank Development | + 11" |
| 4 | Arnaud Gérard (FRA) | Bretagne-Séché Environnement | + 13" |
| 5 | Armindo Fonseca (FRA) | Bretagne-Séché Environnement | + 18" |
| 6 | Tom Van Asbroeck (BEL) | Topsport Vlaanderen-Baloise | + 25" |
| 7 | Matteo Belli (ITA) | Nankang-Fondriest | + 30" |
| 8 | Flavien Dassonville (FRA) | BigMat-Auber 93 | + 33" |
| 9 | Anthony Delaplace (FRA) | Bretagne-Séché Environnement | + 40" |
| 10 | Kevin Seeldraeyers (BEL) | Wanty-Groupe Gobert | + 42" |

## Referències

* Palmarès a siteducyclisme.net
* 2014»Boucles de la Mayenne (2.1)

## Enllaços externs

* Web oficial (francès)
# Bolos de Mendes

Bolos de Mendes (segle iii aC) va ser un escriptor en llengua grega nascut a Mendes, a Egipte, i se'l considera l'introductor de l'ocultisme a Grècia. La Suda diu que era pitagòric, però es creu que amb aquesta denominació indicava les aficions ocultistes de Bolos, ja que en època hel·lenística es considerava Pitàgoras un mestre en les arts màgiques.
Les seves obres les va publicar sota el nom de Demòcrit, segons expliquen la Suda i Columel·la. Va escriure tractats de contingut molt divers: sobre paradoxografia, medicina, agricultura i astrologia. Plini, el cita com a font a la seva Història Natural, i Columel·la també el cita quan descriu els instruments dels veterinaris a l'obra De re rustica. Les observacions de Bolos sobre veterinària van ser seguides per diversos autors de segles posteriors. Una de les seves obres més cèlebres, també signada amb el nom de Demòcrit, és un tractat, Sobre les simpaties i antipaties (Περι συμπαθειων και άντιπαθειων), on tractava de les propietats naturals, és a dir, ocultes, dels tres regnes de la natura, i afegia aplicacions mèdico-màgiques a cada un dels objectes descrits. Alguns dels fragments conservats parlen de les propietats meravelloses d'animals, herbes o pedres: es domestica un toro lligant-li a les potes un fil de llana, o lligant-lo a una figuera. La llengua d'una granota viva posada al pit d'una dona li fa confessar tots els seus actes. La medul·la espinal d'una hiena guareix les malalties de l'esquena. L'imant no atreu el ferro si se'l frega amb un all. EL Llibre de les simpaties va ser molt conegut, i, a més de Plini, el citen Plutarc, Elià i les Geopònica. Dió Cassi cita textos de Bolos sobre agronomia. Juba, rei de Mauritània, fa servir fragments de Bolos en un tractat sobre zoologia. Alguns autors el fan deixeble d'Ostanes.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 94-96. ISBN 8481641618.
# Tlacotzontli

Tlacotzontli és una déu azteca, protector dels camins i dels viatgers. Per obtindre d'ell un viatge favorable, els viatgers anaven a ell sagnant-se amb rames d'espí.

## Referències

* ↑ Morel, Héctor V.; Moral, José Dalí. Diccionario mitológico americano: dioses, razas, leyendas (en castellà). Editorial Kier, 1987, p. 125. ISBN 978-950-17-0327-6.
# Tirrena-Adriàtica 1991

La Tirrena-Adriàtica 1991 va ser la 26a edició de la Tirrena-Adriàtica. La cursa es va disputar en vuit etapes entre el 13 i el 20 de març de 1991, amb un recorregut final de 1.317 km.
El vencedor de la cursa fou l'espanyol Herminio Díaz Zabala (ONCE), que s'imposà l'italià Federico Ghiotto (Ariostea) i al mexicà Raúl Alcalá (PDM), segon i tercer respectivament. Aquesta fou la primera victòria en la general d'un ciclista espanyol en aquesta cursa.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 13 de març | Pompeia - Ottaviano | 185,0 | Federico Ghiotto (ITA) | Federico Ghiotto (ITA) |
| 2a | 14 de març | Maddaloni - Frosinone | 206,0 | Pascal Richard (SUI) | Federico Ghiotto (ITA) |
| 3a | 15 de març | Cerro al Volturno - Fossacesia | 169,2 | Dmitri Kónixev (URS) | Federico Ghiotto (ITA) |
| 4a | 16 de març | Fossacesia - Chiaravalle | 220,0 | Silvio Martinello (ITA) | Federico Ghiotto (ITA) |
| 5a | 17 de març | Montegranaro - Osimo | 154,5 | Gerard Rue (FRA) | Federico Ghiotto (ITA) |
| 6a | 18 de març | Osimo - Monte Urano | 176,0 | Dirk de Wolf (BEL) | Federico Ghiotto (ITA) |
| 7a | 19 de març | Grottammare - Ancanaro | 188,0 | Jesper Skibby (DEN) | Federico Ghiotto (ITA) |
| 8a | 20 de març | S.B del Tronto - S.B del Tronto (CRI) | 18,3 | Erik Breukink (NED) | Herminio Díaz Zabala (ESP) |

## Classificació general

| | Ciclista | Equip | Temps |
| 1 | Herminio Díaz Zabala (ESP) | ONCE | 35h 12' 46" |
| 2 | Federico Ghiotto (ITA) | Ariostea | + 4" |
| 3 | Raúl Alcalá (MEX) | PDM | + 52" |
| 4 | Thomas Wegmüller (SUI) | Weinmann | + 52" |
| 5 | Maarten den Bakker (NED) | PDM | + 2' 01" |
| 6 | Jesper Skibby (DEN) | TVM | + 2' 45" |
| 7 | Gerard Rue (FRA) | Helvetia-La Suisse | + 2' 45" |
| 8 | Giuseppe Petito (ITA) | GIS-Ballan | + 3' 22" |
| 9 | Scott Sunderland (AUS) | TVM | + 3' 32" |
| 10 | Luc Leblanc (FRA) | Castorama | + 3' 35" |

## Referències

* ↑ «Tirreno - Adriatico». sitiodeciclismo.net/. [Consulta: 26 febrer 2014].
* ↑ «Tirreno - Adriatico 1991». cyclingfever.com/. [Consulta: 26 febrer 2014].
* ↑ «TIRRENO - ADRIATICO». cyclebase.nl [Consulta: 26 febrer 2014].

## Enllaços externs

* Web oficial (italià)
# Björn Ulvaeus

Björn Ulvaeus (Göteborg, 25 d'abril de 1945) és un músic i compositor suec, conegut com un dels quatre components del grup ABBA. També ha estat co-compositor de diversos musicals com Chess, Kristina från Duvemåla i Mamma Mia! i recentment ha coproduït la pel·lícula Mamma Mia! juntament amb el seu amic i també ex-membre d'ABBA Benny Andersson.
Abans de formar ABBA, en Björn formava part d'un grup de folk anomenat The Hootenanny Singers. Durant un tour pel sud de Suècia l'any 1966, el seu grup es va trobar amb un altre anomenat The Hep Stars, i de seguida es va fer molt amic del teclista d'aquests, en Benny Andersson. Els dos tenien papers semblants als seus grups (eren els principals compositors i lletristes) i aviat van començar a compondre junts.
El març de l'any 1969 en Björn va conèixer en un programa de televisió a l'Agnetha Fältskog, que aleshores només comptava 18 anys però que ja era coneguda a Suècia per algunes de les cançons que havia escrit. Es van casar dos anys després, el 1971.
Tot i continuar tocant i component amb els Hootenanny Singers, aviat formà també un duet amb en Benny. I més endavant, formaren el grup ABBA amb les seves respectives parelles (de fet, el nom d'ABBA sorgeix d'agafar les inicials dels noms de tots quatre: Agnetha Fältskog, Björn Ulvaeus, Benny Andersson i Anni-Frid Lyngstad) que al principi també continuaren amb la seva carrera en solitari combinant-la amb ABBA. Aviat ABBA tingué un gran èxit i arran del festival d'eurovisió de 1974 es donaren a conèixer arreu del món. El grup es va dissoldre definitivament l'any 1982.

## Vida personal

Amb l'Agnetha Fältskog va estar casat des del 1971 fins al 1980, i tingueren dos fills: la Linda (nascuda el 1973) i en Christian (nascut el 1977). Tots dos varen decidir que el seu divorci no afectaria la seva feina amb ABBA. Posteriorment es va casar amb la Lena Kallersjö, amb qui viu actualment, i han tingut també dos fills: l'Emma (nascuda el 1982) i Anna (el 1986).
En Björn és també membre de l'organització sueca Humanisterna, que pertany a la Unió Ètica i Humanista internacional, i fou guardonat el 2006 amb el premi anual d'aquesta organització.

## Referències

* ↑ Benkendoerfer, Manolo Bellon. El ABC del rock. Penguin Random House Grupo Editorial Colombia, 2012, p. 357. ISBN 978-958-758-128-7 [Consulta: 17 febrer 2018].
* ↑ Méndez, Antonio. «Abba. Suecia». A: Guía del Pop y el Rock 10, Aloha Poprock. 2a edició. Editorial Visión Libros, 2007, p. 9–10. ISBN 978-84-9821-570-0 [Consulta: 17 febrer 2018].
# Björn Wirdheim

Björn Wirdheim és un pilot de curses automobilístiques suec que va arribar a la Fórmula 1.
Wirdheim va néixer el 4 d'abril del 1980 a Växjö, Suècia.
L'any 2003 es va ser proclamat campió de la Fórmula 3000.

## A la F1

Björn Wirdheim va participar en els entrenaments del divendres com a tercer pilot de Jordan i Jaguar a les temporades 2003 i 2004 respectivament.
Wirdheim va participar en un total de vint curses puntuables pel campionat de la F1, no podent prendre part en cap cursa de forma oficial.

### Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Posició | Punts |
| 2003 | Jordan Ford | Jordan EJ13 | Ford | AUS | MYS | BRA | SMR | ESP | AUT | MÒN | CAN | EUR | FRA | GBR | ALE | HON | ITÀ P.Prov. | USA P.Prov. | JPN | | | - | 0 |
| 2004 | Jaguar Racing | Jaguar R5 | Cosworth | AUS P.Prov. | MYS P.Prov. | BAH P.Prov. | SMR P.Prov. | ESP P.Prov. | MÒN P.Prov. | EUR P.Prov. | CAN P.Prov. | USA P.Prov. | FRA P.Prov. | GBR P.Prov. | ALE P.Prov. | HON P.Prov. | BÈL P.Prov. | ITÀ P.Prov. | XIN P.Prov. | JPN P.Prov. | BRA P.Prov. | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 0 (20) | 0 | 0 | 0 | 0 | 0 |

## Enllaços externs

* Web Oficial de Björn Wirdheim Arxivat 2004-03-26 a Wayback Machine.
# Thomas Muir

Thomas Muir (1844-1934) va ser un matemàtic escocès conegut per les seves recerques en matrius.

## Vida i Obra

Muir va rebre la seva primera educació a la Wishaw Public School. El 1865 va ingressar a la universitat de Glasgow en la qual es va graduar el 1868, havent influït William Thomson en la seva elecció per les matemàtiques, ja que a ell li agradava més el grec clàssic. De 1869 a 1871 va ser tutor del St. Leonard's College Hall de la universitat de St. Andrews. El 1871 va viatjar a Europa on va visitar les universitats de Berlin, Göttingen i Leiden, amb la intenció d'aprendre matemàtiques i idiomes moderns.
En retornar a la universitat de Glasgow a finals de 1871, va ser nomenat assistent del catedràtic Hugh Blackburn, càrrec que va mantenir tres anys, fins que el 1874 va ser nomenat mestre de matemàtiques de la Glasgow High School essent responsable de la docència de tota l'àrea de ciències.
El 1892, Cecil Rhodes, primer ministre de la Colònia del Cap, el va convèncer d'acceptar el càrrec de Superintendent General d'Ensenyament de la Colònia, càrrec que ell va preferir al de professor de matemàtiques que li havia ofert la recentment fundada universitat Stanford (Califòrnia). Muir va ocupar el càrrec fins que es va fundar la Unió Sud-africana el 1910, continuant com superintendent de la província del Cap fins a la seva jubilació el 1915. Durant els primers anys, va ser un actiu reformador de l'ensenyament, tan en els seus mètodes com en les seves necessitats materials.
Muir és recordat per les seves obres sobre matrius i determinants: A Treatise on the Theory of Determinants (1882) i The Theory of Determinants in the Historical Order of Development en cinc volums (1890, 1911, 1920, 1923 i 1929). El Treatise va ser ampliat notablement anys després pel matemàtic canadenc William Metzler.

## Referències

* ↑ Maritz, 2005, p. 12.
* ↑ Maritz, 2005, p. 12-13.
* ↑ Flood, Rice i Wilson, 2011, p. 100.
* ↑ Maritz, 2005, p. 13.
* ↑ Flood, Rice i Wilson, 2011, p. 139.
* ↑ Maritz, 2005, p. 15.
* ↑ Maritz, 2005, p. 22 i ss.
* ↑ Maritz, 2005, p. 44-45.

## Bibliografia

* Flood, Raymond; Rice, Adrian; Wilson, Robin (eds.). Mathematics in Victorian Britain (en (anglès)). Oxford University Press, 2011. ISBN 978-0-19-960139-4.
* Maritz, Pieter «Sir Thomas Muir, 1844–1934» (en (anglès)). Linear Algebra and its Applications, Vol. 411, 2005, pàg. 3-67. DOI: 10.1016/j.laa.2004.12.026. ISSN: 0024-3795.

## Enllaços externs

* O'Connor, John J.; Robertson, Edmund F. «Thomas Muir» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Thomson

* No s'ha de confondre amb Thompson.
«Thomson» té aquests significats:
* Toponímia:
** Thomson (Illinois)
** Thomson (Minnesota)
* Biografies:
** Antoine Thomson d'Abbadie (Dublín, 1810 - París, 1897), explorador, geògraf, numismàtic i astrònom francès
** Charles Thomson Rees Wilson (Midlothian, 1869 - Edimburg, 1959), biòleg, físic i químic escocès
** Derick Thomson (1921), escriptor, editor, lexicògraf i acadèmic escocès
** Earl Foster Thomson (Cleveland, 1900 - Santa Bàrbara, 1971), genet estatunidenc
** Johnny Thomson (1922, Lowell, Massachusetts), pilot estatunidenc de curses automobilístiques
** Joseph John Thomson (Cheetham Hill, Manchester, 1856 – Cambridge, 1940), professor universitari i físic anglès
** George Paget Thomson (Cambridge, 1892 - 1975), físic anglès guardonat amb el Premi Nobel de Física
** George Thomson (Dundee, 1921 - Londres, 2008), polític escocès que fou ministre en diverses ocasions
** William Thomson dit “Lord Kelvin” (Belfast, Irlanda 1824 - 1907), físic, matemàtic i enginyer britànic
** Joan Tresserra i Thomson (Barcelona, 1844 - Alfaro, 1869), advocat, crític musical, compositor i pianista
* Miscel·lània:
** Thomson SA, empresa tecnològica francesa actualment anomenada Technicolor SA
** Difusió Thomson, difusió d'un fotó de baixa energia sobre una partícula carregada en repòs, generalment un electró
** Gasela de Thomson (Eudorcas thomsonii) rep el nom de l'explorador Joseph Thomson
** Model atòmic de Thomson, model que proposà a principis del segle XX J J Thomson per a descriure l'estructura dels àtoms
** Efecte Thomson, efecte que descriu la relació entre un corrent elèctric i el flux de calor
** Dorsal de Wyville-Thomson, dorsal oceànica al nord de l'oceà Atlàntic entre les illes Faroe i Escòcia
# Toquí de Santa Marta

El toquí de Santa Marta (Atlapetes melanocephalus) és un ocell de la família dels passerèl·lids (Passerellidae).

## Descripció

Mesura 17 cm de longitud. El cap és negre, amb una taca platejada a la galta. Les parts superiors són de color marró olivaci, amb una taca a les espatlles color castany; les parts inferiors són grogues.

## Hàbitat i distribució

Espècie endèmica, habita bosc humit i boscos secundaris de Sierra Nevada de Santa Marta, al nord-est de Colòmbia entre els 1.500 i 3.200 m d'altitud.

## Referències

* ↑ «Toquí de Santa Marta». Cercaterm. TERMCAT, Centre de Terminologia. Rev. 10/02/2023(català)
* 1 2 «Atlapetes melanocephalus» (en anglès). NeotropicalBirds; The CornellLab of Ornithology, 05-01-2024. [Consulta: 9 gener 2024].
* 1 2 Ridgely, Robert S; Tudor, Guy. «Field guide to the songbirds of South America : the passerines | WorldCat.org» (en anglès) p. 645. University of Texas Press, 2009. [Consulta: 9 gener 2024].
# Hu Jieqing

    Advertiment: en els noms xinesos el cognom va al davant, en aquest cas Hu.
Hu Xieqing (en xinès tradicional i simplificat: 胡絜青; pinyin: Hú Xiéqīng) fou una pintora contemporània pertanyent a l'ètnia manxú (concretament del clan de la “Bandera Vermella Plana”).
Va néixer el 23 de desembre de 1905 a Pequín, amb el nom de Yuzhen, i va morir el 21 de maig de 2001. Es va graduar a la Normal de Pequín el 1931. Va formar part del col·lectiu “Zhen She” format per estudiant entusiastes de la literatura. Casada amb l'escriptor manxú Shu Sheyu (Lao She), que va conèixer amb motiu d'una invitació per donar una conferència, els anys següents, va impartir classes de literatura. Arran de la guerra contra els invasors japonesos va travessar el territori ocupat per reunir-se amb el seu marit a Chongqiing. Va conèixer al cèlebre pintor Qi Baishi, L'any 1958 va aconseguir un contracte amb l'”Acadèmia de Pintura de Pequín”. Al llarg de la seva vida ha rebut diversos premis. El 1980 va exposar en solitari a Hong Kong. Va ser membre de l'”Associació d'Artistes de la Xina “ i de l'”Associació de Cal·lígrafs de la Xina” (Font: Lily Xiao Hong Lee).
Va estudiar pintura i cal·ligrafia amb Wang Konzi i més endavant (el 1950) amb el cèlebre Qi Baishi. La seva obra s'inspira en la pintura tradicional xinesa. S'especialitzà en la pintura de flors i ocells.

## Bibliografia

* “Biographical Dictionary of Chinese Women. The Tweinth Centrury 1912-2000 ”(中國婦女傳記詞典) de Lily Xiao Hong Lee i A. D. Stefanowska,Sue Wiles .ISBN 0-7656-0043-9.Pàgs.XXIII. 242- 244

## Enllaços externs

* http://arts.cultural-china.com/en/77Arts13856.html Arxivat 2014-12-26 a Wayback Machine. (font: Wikipèdia. Conté foto de l'artista i dues reproduccions d'obres seves)
* http://www.chinapage.com/painting/hujieqing/hujieqing.html
* http://english.cguardian.com/mediaC/2013-05-15/251.html Arxivat 2014-04-14 a Wayback Machine.